Държавен вестник, бр. 49, 2025 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  49
бъдат с дата не по-ранна от датата на запо­
ведта за преместване. 
Чл. 6. Еднократното обезщетение на во­
еннослужещите, завършили висшите военни 
училища, при първо назначаване на офицер­
ски длъжности в съответствие с присвоеното 
им звание, при условие че са назначени в 
населено място, различно от населеното 
място, в което е постоянният им адрес, се 
определя и изплаща по размерите на чл. 2, 
ал. 1 и чл. 3, ал. 1, т. 1 за първата офицерска 
длъжност, като се взема предвид разстоя­
нието, определено по реда на чл. 3, ал. 2, 
от населеното място, където е регистрирано 
лицето по постоянен адрес, до населеното 
място, където е назначено на служба.
Чл. 7. Обезщетение при преместване не 
се изплаща:
 1. при преместване на военнослужещите 
на служба на разстояние до 25 км включи­
телно;
 2. при приемане на граждани на военна 
служба;
 3. на военнослужещи, изпратени на обуче­
ние (курсове за усъвършенстване и повиша­
ване на квалификацията) без освобождаване 
от длъжност в страната или в чужбина;
4. на военнослужещи с връчени предизвес­
тия за прекратяване на служебното право­
отношение, взети в разпореждане по щатове 
на министъра на отбраната и зачислени за 
изплащане на месечното възнаграждение 
във военно формирование в населено място, 
различно от последното им местослужене;
 5. на българските военнослужещи, наз­
начени на длъжности в Министерството на 
отбраната, структурите на пряко подчинение 
на министъра на отбраната и Българската 
армия, в състава на многонационални фор­
мирования или на длъжности в международ­
ни организации или в други международни 
инициативи на територията на страната в 
населено място, различно от последното им 
местослужене, които не променят адресната 
си регистрация по настоящ адрес или новата 
им адресна регистрация по настоящ адрес е 
на разстояние до 25 км;
6. при отстраняване от обучение от воен­
ните академии и висшите военни училища 
и професионалните колежи по смисъла на 
чл. 99, ал. 2 от Закона за отбраната и въоръ­
жените сили на Република България;
7. при прекратяване изпълнението на во­
енна служба в случаите по чл. 71с, ал. 2, т. 6 
и чл. 71ц, ал. 3 от Правилника за прилагане 
на Закона за отбраната и въоръжените сили 
на Република България.
Чл. 8. Еднократното обезщетение при 
преместване на военнослужещия на служба 
в друго населено място на територията на 
страната и извън нея не се облага с данък 
по Закона за данъците върху доходите на 
физическите лица.
Г л а в а  в т о р а
УСЛОВИЯ И РЕД ЗА ОПРЕДЕЛЯНЕ И 
ИЗПЛАЩАНЕ НА ЕДНОКРАТНО ОБЕЗ­
ЩЕТЕНИЕ ПРИ ПРЕМЕСТВАНЕ В ДРУГО 
НАСЕЛЕНО МЯСТО НА ЧЛЕНОВЕТЕ НА 
СЕМЕЙСТВАТА НА ВОЕННОСЛУЖЕ­
ЩИТЕ
Чл. 9. (1) При преместване на военнослу­
жещия на служба в друго населено място на 
територията на страната и извън нея на всеки 
член от неговото семейство се изплаща по 
една трета от размера на дължимото едно­
кратно обезщетение по чл. 1. Обезщетението 
се изплаща след фактическото преместване 
на членовете на семейството по реда на чл. 5. 
(2) Когато и двамата съпрузи са военно­
служещи и са преместени на служба в едно 
и също населено място, всеки един от тях 
получава еднократно обезщетение за пре­
местване на служба в друго населено място, 
а само единият от тях – за ненавършилите 
пълнолетие техни деца, ако не са встъпили 
в брак. Обезщетението се изплаща след 
фактическото им преместване. 
(3) В случаите по ал. 2 военнослужещият/
ата представя декларация от съпруга/съпру­
гата си, от която да е видно, че последният/
последната не е ползвал/а право на еднократ­
но обезщетение за членове на семейството.
 (4) Фактическото преместване на всеки 
от членовете на семейството на военнослу­
жещия се удостоверява:
1. в случаите по чл. 3, ал. 1, т. 1 и 4 – с 
документ за адресна регистрация по настоящ
адрес в новото местоживеене, издаден от 
съответната община или кметство за тери­
торията на страната;
2. в случаите по чл. 3, ал. 1, т. 2 и 3 – с 
договора за наем по чл. 5, ал. 2, т. 2, декла­
рация от военнослужещия за фактическо 
преместване на членовете на семейството и 
документ за адресна регистрация по настоящ 
адрес, по смисъла на чл. 99, ал. 2 от Закона 
за гражданската регистрация;
3. удостоверение за промени на настоящ 
адрес в случаите по чл. 3, ал. 1, т. 1 и 4.
(5) Адресната регистрация по настоящ ад­
рес в новото местоживеене, удостоверението 
за промени на настоящ адрес или договорът